CELEX: 62010CN0257
Language: hu
Date: 2010-05-25 00:00:00
Title: C-257/10. sz. ügy: A Regeringsrätten (Svédország) által 2010. május 25-én benyújtott előzetes döntéshozatal iránti kérelem — Försäkringskässan kontra Bergström

17.7.2010   
            
            
               HU
            
            
               Az Európai Unió Hivatalos Lapja
            
            
               C 195/15
            
         A Regeringsrätten (Svédország) által 2010. május 25-én benyújtott előzetes döntéshozatal iránti kérelem — Försäkringskässan kontra Bergström
   (C-257/10. sz. ügy)
   2010/C 195/22
   Az eljárás nyelve: svéd
   
      A kérdést előterjesztő bíróság
   
   Regeringsrätten
   
      Az alapeljárás felei
   
   
      Felperes: Försäkringskässan
   
      Alperes: Elisabeth Bergström
   
      Az előzetes döntéshozatalra előterjesztett kérdések
   
   
               1.
            
            
               Az uniós jog, különösen a Svájci államszövetséggel kötött, a személyek szabad mozgásáról szóló megállapodás és az 1408/71/EGK tanácsi rendelet (1) 72. cikke alapján meg lehet-e szerezni a családi támogatásnak minősülő, jövedelem alapú gyermeknevelési támogatásra való jogosultsághoz szükséges időtartamot teljes egészében Svájcban végzett szakmai tevékenység és az ottani biztosítás révén?
            
         
               2.
            
            
               Az uniós jog, különösen a Svájci államszövetséggel kötött, a személyek szabad mozgásáról szóló megállapodás és az 1408/71/EGK tanácsi rendelet 3. cikkének (1) bekezdése és 72. cikke alapján egyenlőnek tekintendő-e a Svájcban megszerzett jövedelem a belföldön megszerzett jövedelemmel a családi támogatásnak minősülő, jövedelem alapú gyermeknevelési támogatásra való jogosultság megállapításakor?
            
         
      (1)  HL L 1971, 2. o.; magyar nyelvű különkiadás 5. fejezet, 1. kötet, 35. o.